Document ID: 32000R2439

Kommissionens forordning (EF) nr. 2439/2000
af 3. november 2000
om ændring af forordning (EF) nr. 2225/2000 om fastsættelse af udbyttet af oliven og olie for produktionsåret 1999/2000
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer(1), senest ændret ved forordning (EF) nr. 2702/1999(2), særlig artikel 5, stk. 11,
under henvisning til Rådets forordning (EØF) nr. 2261/84 af 17. juli 1984 om almindelige regler for støtte til olivenolieproduktion og til producentorganisationer(3), senest ændret ved forordning (EF) nr. 1639/98(4), særlig artikel 19, og
ud fra følgende betragtninger:
(1) I henhold til artikel 18 i forordning (EØF) nr. 2261/84 fastsættes det udbytte af oliven og olie, der er omhandlet i artikel 5, stk. 7, i forordning nr. 136/66/EØF, pr. homogent produktionsområde på grundlag af oplysninger fra producentmedlemsstaterne. Produktionsområderne er afgrænset ved Kommissionens forordning (EF) nr. 2138/97 af 30. oktober 1997 om afgrænsning af de homogene produktionszoner for olivenolie(5), senest ændret ved forordning (EF) nr. 2224/2000(6).
(2) I punkt C ("Grækenland") i bilaget til Kommissionens forordning (EF) nr. 2225/2000(7) er tallene for det gennemsnitlige nationale udbytte blevet udeladt i tabellens sidste linje. De bør derfor indsættes.
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -
UDSTEDT FØLGENDE FORORDNING:
Artikel 1
I sidste linje i tabellen i punkt C ("Grækenland") i bilaget til forordning (EF) nr. 2225/2000 indsættes følgende tal:
- nederst i tredje kolonne ("kg oliven/høstet træ"): "30,5"
- nederst i fjerde kolonne ("kg olie/100 kg oliven"): "20,9".
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 3. november 2000.

Labels: 18
17
6